२०२१-२२ नेपाळ तिरंगी मालिका

मलेशिया क्रिकेट संघ आणि पापुआ न्यू गिनी क्रिकेट संघाने आंतरराष्ट्रीय ट्वेंटी२० तिरंगी मालिका खेळण्यासाठी मार्च व एप्रिल २०२२ दरम्यान नेपाळचा दौरा केला. तिरंगी मालिकेपूर्वी पापुआ न्यू गिनीने यजमान नेपाळसमवेत दोन आंतरराष्ट्रीय एकदिवसीय सामने खेळले. १२ मार्च २०२२ रोजी नेपाळ क्रिकेट बोर्डाने वेळापत्रक जाहीर केले. सर्व सामने हे किर्तीपूर मधील त्रिभुवन विश्वविद्यालय आंतरराष्ट्रीय क्रिकेट स्टेडियम वर खेळविले गेले.

नेपाळ वि. पापुआ न्यू गिनी द्विपक्षीय मालिका

द्विपक्षीय मालिकेतील दोन्ही सामने २५ आणि २६ मार्च २०२२ रोजी खेळविण्यात आले. सर्व सामने किर्तीपूर मधील त्रिभुवन विश्वविद्यालय आंतरराष्ट्रीय क्रिकेट स्टेडियमवर खेळवण्यात आले. हा पापुआ न्यू गिनीचा पहिला नेपाळ दौरा होता. पापुआ न्यू गिनीने दोन्ही सामन्यांमध्ये विजय मिळवत आंतरराष्ट्रीय एकदिवसीय मालिका २-० ने जिंकली.

पापुआ न्यू गिनीने २०१५ नंतर प्रथमच द्विपक्षीय आंतरराष्ट्रीय एकदिवसीय मालिका जिंकली.

आंतरराष्ट्रीय एकदिवसीय मालिका

१ला सामना

२रा सामना

तिरंगी मालिका

२०२१-२२ नेपाळ तिरंगी मालिका ही नेपाळमध्ये २८ मार्च ते ४ एप्रिल २०२२ दरम्यान झालेली आंतरराष्ट्रीय ट्वेंटी२० तिरंगी क्रिकेट स्पर्धा होती. यात यजमान नेपाळसह पापुआ न्यू गिनी आणि मलेशिया ने या स्पर्धेत सहभाग घेतला होता. सर्व सामने हे किर्तीपूर मधील त्रिभुवन विश्वविद्यालय आंतरराष्ट्रीय क्रिकेट स्टेडियम वर खेळविले गेले.

गट फेरीचे चारही सामने जिंकत नेपाळने अंतिम सामन्यात प्रवेश मिळवला. पापुआ न्यू गिनी आणि मलेशिया या दोन्ही देशांनी प्रत्येकी १ सामना जिंकला. त्यामुळे निव्वळ धावगतीच्या जोरावर पापुआ न्यू गिनी अंतिम सामन्यासाठी पात्र ठरला. अंतिम सामन्यात पापुआ न्यू गिनीचा ५० धावांनी पराभव करत नेपाळने तिरंगी मालिका जिंकली.

गुणफलक
प्रत्येक संघ विरुद्ध संघाशी दोन-दोन सामने खेळले. गट फेरीच्या शेवटी गुणफलकातील अव्वल दोन संघ अंतिम सामन्यात जेतेपदासाठी खेळले.

गट फेरी

१ला सामना

२रा सामना

३रा सामना

४था सामना

५वा सामना

६वा सामना

अंतिम सामना

इ.स. २०२२ मधील क्रिकेट

नेपाळमधील क्रिकेट